《刘会卿病中典衣买歌者因持絮酒就其丧所试之》
明代·张献翼

昨日经过欢燕时，满堂歌舞金屈卮。
日日日斜舞长袖，夜夜夜深歌接?。
今日欢情犹未足，炙鸡絮酒还来续。
何戡虽善歌，唐衢亦善哭。
一生一死复一杯，或歌或泣还成曲。
座上多白云，门前总流水。
人琴叹俱亡，风流浑不死。
十千五千未满杯，三弦四弦已盈耳。
佳婿佳儿垞帐前，故人故宴帷堂里。
山阳笛，伯牙琴，至今千载为知音。
平生尊酒若常在，生死交情深不深。

作者简介：（1534-1604）字幼于，后更名敉，长洲人。张凤翼之弟。嘉靖中国子监生。为人放荡不羁，言行诡异，与兄凤翼、燕翼并有才名，时称“三张。”精于易，其说《易》诸作，皆平正通达，笃实不支，为人所称。献翼著作，有《文起堂集》十卷，《纨绮集》一卷，及《读易纪闻》、《读易韵考》等，均《四总库目》并行于世。